label_title: Koripallon naisten maailmanmestaruuskilpailut 2002
label_desc: Vuoden 2002 koripallon naisten maailmanmestaruuskilpailut järjestettiin Kiinassa 14.–25. syyskuuta 2002. Kisakaupunkeja oli yhdeksän: Zhangjiagang, Changshu, Taicang, Wuzhong, Changzhou, Suzhou, Huai’an, Zhenjiang, Nanjing. Turnaukseen osallistui 16 joukkuetta. Kustakin neljästä alkulohkosta kolme parasta joukkuetta pääsivät kahteen jatkolohkoon, joista molemmista neljä parasta selviytyivät puolivälieriin. Nanjingissa pelatussa loppuottelussa Yhdysvallat voitti Venäjän pistein 79–74. Pronssiottelussa Australia voitti Etelä-Korean pistein 91–63.